A4-0195/99

Ψήφισμα πάνω στην ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με την «Expo 2000 στο Αννόβερο» (COM(99)0131 - C4-0153/99)

Το Ευρωπαϊκό Κοινοβούλιο,

- έχοντας υπόψη την ανακοίνωση της Επιτροπής (COM(99)0131 - C4-0153/99)

- έχοντας υπόψη την απόφαση του διεθνούς γραφείου εκθέσεων να οργανώσει παγκόσμια έκθεση στο Αννόβερο από την 1η Ιουνίου έως την 31 Οκτωβρίου 2000 με θέμα «άνθρωπος, φύση και τεχνολογία»,

- παραπέμποντας στο ψήφισμά του της 26ης Μαΐου 1989 πάνω στην ανακοίνωση της Επιτροπής προς το Συμβούλιο και το Ευρωπαϊκό Κοινοβούλιο σχετικά με τη συμμετοχή της Επιτροπής των Ευρωπαϊκών Κοινοτήτων στην παγκόσμια έκθεση της Σεβίλλης το 1992 ((ΕΕ C 158 της 26.6.1989, σελ. 302)),

- παραπέμποντας στο ψήφισμά του της 13ης Δεκεμβρίου 1990 σχετικά με τη συμμετοχή της Επιτροπής των Ευρωπαϊκών Κοινοτήτων στην παγκόσμια ειδική έκθεση της Γένοβας το 1992 ((ΕΕ C 19 της 28.1.1991, σελ. 283)),

- έχοντας υπόψη την έκθεση της Επιτροπής Πολιτισμού, Νεότητας, Παιδείας και Μέσων Ενημέρωσης και τη γνωμοδότηση της Επιτροπής Προϋπολογισμών(A4-0195/99),

Α. λαμβάνοντας υπόψη ότι περισσότερο από 1 εκατ. άτομα επισκέφθηκαν το περίπτερο της Ευρωπαϊκής Ένωσης κατά τη διάρκεια της παγκόσμιας έκθεσης της Λισσαβώνα το 1998 και ότι προβλέπονται 2 έως 4 εκατ. επισκέπτες στο μελλοντικό περίπτερο της Ένωσης στο Αννόβερο,

Β. επισημαίνοντας ότι τα ευρωπαϊκά θεσμικά όργανα έχουν συμμετάσχει σε 16 παγκόσμιες εκθέσεις, εγκεκριμένες από το διεθνές γραφείο εκθέσεων από το 1958, και ότι η παρουσία της Ευρωπαϊκής Ένωσης στις εκθέσεις εκείνες που οργανώνονται στα κράτη μέλη ενσαρκώνουν για τους πολίτες την πραγματικότητα της ευρωπαϊκής οικοδόμησης καθώς και το ρόλο της Ένωσης στις διεθνείς σχέσεις,

Γ. λαμβάνοντας υπόψη ιδίως την πείρα που αποκόμισε η Ένωση κατά τις προηγούμενες συμμετοχές της στη Γένοβα (1992), τη Σεβίλλη (1992) και τη Λισσαβώνα (1998),

Δ. θεωρώντας ότι η Ένωση πρέπει στο περίπτερο της να εκπροσωπείται ισόρροπα από τα σημαντικότερα θεσμικά της όργανα και ότι το Ευρωπαϊκό Κοινοβούλιο πρέπει να διαθέτει το χώρο που του αρμόζει,

Ε. εκτιμώντας ότι η παρουσία του Ευρωπαϊκού Κοινοβουλίου στην παγκόσμια έκθεση του Αννόβερου το 2000 θα επιτρέψει στους επισκέπτες του περιπτέρου της Ένωσης να γνωρίσουν καλύτερα το μοναδικό κοινοτικό θεσμικό όργανο που εκλέγεται με καθολική ψηφοφορία και ότι η συμμετοχή αυτή θα ενισχύσει με τη διοργνάνωση σεμιναρίων, συμποσίων ή άλλων δραστηριοτήτων τις επαφές με τους νέους και τους πολλαπλασιαστές της κοινής γνώμης (δημοσιογράφους, πολιτικές προσωπικότητες, κοινωνικοοικονομικούς και πολιτιστικούς ιθύνοντες) και θα καταστήσει γνωστό το ρόλο που διαδραματίζει στο πλαίσιο της Ένωσης,

ΣΤ. επισημαίνοντας ότι η παγκόσμια έκθεση θα γίνει την εποχή που θα τεθεί σε ισχύ η Συνθήκη του Άμστερνταμ παρέχοντας στο Ευρωπαϊκό Κοινοβούλιο μεγαλύτερες εξουσίες στη διαθεσμική ισορροπία και υπενθυμίζοντας ότι οι Ευρωπαίοι πολίτες θα έχουν εκφραστεί με τις ευρωπαϊκές εκλογές της 10ης έως 13ης Ιουνίου 1999 για τη νόμιμη εκπροσώπησή τους σε ευρωπαϊκή κλίμακα,

Ζ. θεωρώντας ότι το έτος 2000, έτος συμβολικό για το πέρασμα στον επόμενο αιώνα και την επόμενη χιλιετία, θα προσφέρει στην Ευρωπαϊκή Ένωση την ευκαιρία να επιρρώσει και να διαδώσει τις αρχές του πολιτισμού πάνω στις οποίες ερείδεται: δημοκρατία, ανοχή, κράτος δικαίου, σεβασμός των ανθρωπίνων δικαιωμάτων,

Η. φρονώντας ότι αυτή η αλλαγή αιώνα και χιλιετίας θα έπρεπε να αποτελέσει την ευκαιρία για την επιβεβαίωση της αρχής της αλληλεγγύης και για την προώθηση του συνόλου των σχεδίων που δρομολογούνται στο πλαίσιο της κεντρικής θεματολογίας της έκθεσης («άνθρωπος, φύση, τεχνολογία») και που στόχος τους είναι η συγκεκριμενοποίηση των απόψεων και των επιδιώξεων σε ολόκληρο τον κόσμο πολύ πέρα από τα όρια της έκθεσης,

Θ. τονίζοντας ότι η Ευρωπαϊκή Ένωση που βρίσκεται η ίδια στο κατώφλι μιας νέας φάσης της ευρωπαϊκής οικοδόμησης (θέσπιση του ενιαίου νομίσματος, εφαρμογή της Ατζέντας 2000, διεύρυνση προς ανατολάς και αυξανόμενη παγκοσμιοποίηση της οικονομίας συμπεριλαμβανομένων των πιστωτικών αγορών), δραστηριοποιείται ήδη με διάφορους τρόπους στους τομείς αυτής της θεματολογίας «άνθρωπος, φύση και τεχνολογία» που αποτελεί μια από τις σημαντικότερες προκλήσεις στις οποίες θα πρέπει να ανταποκριθεί,

Ι. εκτιμώντας ότι το κεντρικό θέμα της παγκόσμιας έκθεσης του 2000 στο Αννόβερο στηρίζεται στην επίγνωση ότι η αμοιβαία επίδραση μεταξύ ανθρώπου, φύσης και τεχνολογίας πρέπει να γίνεται κατά τρόπον ισόρροπο και αρμονικό, προϋπόθεση εκ των ων ουκ άνευ για μια βιώσιμη ανάπτυξη και μια ποιότητα ζωής προσπελάσιμη για όλους τους πολίτες,

ΙΑ. επισημαίνοντας ότι η θεματική «άνθρωπος, φύση και τεχνολογία» βρίσκεται στο επίκεντρο των πολιτικών που ασκεί η Ευρωπαϊκή Ένωση και για τις οποίες οι πολίτες επιθυμούν να εξευρεθεί μια σωστή ισορροπία μεταξύ της αναγκαίας προστασίας του περιβάλλοντος, της συνέχισης της τεχνολογικής ανάπτυξης της κοινωνίας και της αναβάθμισης της ποιότητας ζωής, και ότι η Ευρωπαϊκή Ένωση θα πρέπει να διατηρήσει την αλληλεγγύη της με τις τρίτες χώρες, μεταξύ άλλων διευκολύνοντας τη συμμετοχή των χωρών ΑΚΕ στο μεγάλο αυτό γεγονός,

ΙΒ. θεωρώντας ότι κατά συνέπεια το Ευρωπαϊκό Κοινοβούλιο πρέπει να εκφράσει τη γνώμη του για την «Expo 2000 στο Αννόβερο» όπως το έπραξε για τις εκθέσεις της Γένοβας και της Σεβίλλης, καθώς και επί των δημοσιονομικών και ανθρωπίνων πόρων που πρέπει να προβλεφθούν,

1. εκφράζει την ικανοποίησή του για το γεγονός ότι ένα από τα κράτη μέλη της Ευρωπαϊκής Ένωσης υποδέχεται την παγκόσμια έκθεση του έτους 2000, συμβολικής χρονολογίας για την ανθρωπότητα, και για το γεγονός ότι την πρόκληση αυτή καλείται να αντιμετωπίσει η πόλη του Αννόβερου, μια πόλη πρωτοπόρος στον εκσυγχρονισμό και την τεχνολογικη ανάπτυξη[semigr ]

2. εκφράζει την ικανοποίησή του για την ευρεία συμμετοχή εκ μέρους όλων των κρατών μελών και των τρίτων χωρών στην έκθεση αυτή[semigr ]

3. χαιρετίζει τη συγκέντρωση των περιπτέρων της Ευρωπαϊκής Ένωσης και των κρατών μελών της στην «Expo 2000 στο Αννόβερο» σε έναν «κοινοτικό» χώρο (Λεωρόφος της Ευρώπης) που θα συμβολίσει την ευρωπαϊκή ενότητα η οποία συγκεκριμενοποιείται έτι περισσότερο με την περίοπτη θέση που κατέχει το περίπτερο της Ευρωπαϊκής Ένωσης[semigr ]

4. θεωρεί ότι είναι πολύ εύστοχή, στο χάραμα της τρίτης χιλιετίας η επιλογή να αφιερωθεί η παγκόσμια έκθεση του 2000 στο Αννόβερο «στον άνθρωπο, τη φύση και την τεχνολογία» δεδομένου του αντίκτυπου που έχουν οι νέες τεχνολογίες στον άνθρωπο και στο ζωτικό του περιβάλλον[semigr ]

5. φρονεί ότι μεταξύ των επί μέρους θεμάτων που προτείνονται θα έπρεπε να αναφέρονται και η προβληματική της «αλληλεγγύης βορρά-νότου», της «κοινωνικής δικαιοσύνης» και του «σεβασμού των πολιτιστικών διαφοροποιήσεων», που αποτελούν κύριες συνιστώσες του κεντρικού θέματος «άνθρωπος, φύση και τεχνολογία»[semigr ]

6. επικροτεί την πρόθεση της Ευρωπαϊκής Ένωσης να προωθήσει το ευρωπαϊκό ενιαίο νόμισμα σε συνεργασία με τους οργανωτές της παγκόσμιας έκθεσης 2000 του Αννόβερου και με την Ένωση Γερμανικών Ταμιευτηρίων, δεδομένης της αρχής της λειτουργίας της Νομισματικής Ένωσης την 1η Ιανουαρίου 1999 και της κυκλοφορίας των χαρτονομισμάτων και των κερμάτων του ευρώ από την 1η Ιανουαρίου του 2002[semigr ]

7. εκφράζει ιδίως την ικανοποίησή του για την εφαρμογή ενός πρότυπου σχεδίου στο πλαίσιο της εκστρατείας ενημέρωσης για το ευρώ, το οποίο στοχεύει στην εξοικείωση των επισκεπτών με τις νέες τεχνολογίες και με το νέο νόμισμα μέσω της χρησιμοποίησης μιας ηλεκτρονικής κάρτας πληρωμών σε ευρώ[semigr ]

8. λαμβάνει γνώση των προτάσεων που διατυπώνει η Επιτροπή για τον τρόπο με τον οποίο προτίθεται να χειριστεί τη θεματολογία της «Expo 2000 στο Αννόβερο» και να διοργανώσει εκδηλώσεις ενημέρωσης με τη συνεργασία του Ευρωπαϊκού Κοινοβουλίου και άλλων κοινοτικών οργάνων[semigr ]

9. ζητεί από την Επιτροπή να εκπονήσει και να εφαρμόσει, σε συνεργασία με το Ευρωπαϊκό Κοινοβούλιο και τα άλλα κοινοτικά όργανα που θα εκπροσωπούνται στο Αννόβερο ένα λεπτομερές πρόγραμμα δραστηριοτήτων[semigr ]

10. ζητεί να συμπεριληφθεί στον προγραμματισμό των δραστηριοτήτων και των εκδηλώσεων της Ευρωπαϊκής Ένωσης μια συνεργασία μεταξύ της παγκόσμιας έκθεσης του Αννόβερου και των «πολιτιστικών πρωτευουσών» του 2000, ώστε να ευαισθητοποιηθούν περισσότερο οι πολίτες όσον αφορά την απτή πραγματικότητα της ευρωπαϊκής οικοδόμησης και το ρόλο που διαδραματίζει η Ευρωπαϊκή Ένωση στον κόσμο[semigr ]

11. ζητεί, τόσο στον προγραμματισμό των δραστηριοτήων της όσο και στην στρατηγική της της επικοινωνίας και της πληροφόρησης, να διασφαλίζει η Ευρωπαϊκή Ένωση μια μεγαλύτερη και λυσιτελέστερη ευαισθητοποίηση που να μπορεί να αγκαλιάσει τα ευρύτερα στρώματα του πληθυσμού[semigr ]

12. υπογραμμίζει ότι ο προϋπολογισμός που έχει προβλεφθεί ανέρχεται σε ένα ποσόν αναφοράς 15.440.000 ευρώ και διαπιστώνει ότι το ποσό αυτό πρέπει να αποτελέσει ένα ελάχιστο κονδύλι, χωρίς το οποίο η εμπρόθεσμη προετοιμασία της συμμετοχής στην έκθεση, η επίτευξη των στόχων της και η απήχηση της εκδήλωσης αυτής θα τεθούν σοβαρά υπό αίρεση. Η συμπληρωματική χρηματοδότηση που θα χορηγηθεί από τον προϋπολογισμό του 2000 θα προσδιορισθεί από την αρμόδια για τον προϋπολογισμό αρχή λαμβάνοντας υπόψη τα αναμενόμενα θετικά αποτελέσματα της διοργανικής συνεργασίας[semigr ]

13. είναι της γνώμης ότι πρέπει να υποστηριχθούν σε μεγάλο βαθμό οι χορηγίες του ιδιωτικού τομέα για διάφορες πτυχές της συμμετοχής της Ευρωπαϊκής Ένωσης στην παγκόσμια έκθεση του 2000[semigr ]

14. επισημαίνει την ευθύνη της ΓΔ X στο πλαίσιο του συντονισμού των μέτρων για τη συνεπή και καθολική εκπροσώπηση της Ευρωπαϊκής Ένωσης, και συνιστά, αφενός, τη συγκρότηση το συντομότερο δυνατό της task Force Inter-services της Επιτροπής, και αφετέρου τη σύσταση ομάδας εργασίας με τη συμμετοχή των αρμόδιων υπηρεσιών του Κοινοβουλίου και της Επιτροπής καθώς και των λοιπών θεσμικών οργάνων που θα εκπροσωπηθούν στο Αννόβερο, η οποία να ξεκινήσει αμέσως τις εργασίες της ώστε να διασφαλίσει τη σωστή παρουσία της Ένωσης στην «Expo 2000 στο Αννόβερο»[semigr ]

15. ζητεί από την Επιτροπή να ενημερώνει τακτικά το Ευρωπαϊκό Κοινοβούλιο και, ιδιαίτερα, την αρμόδια επιτροπή του, την Επιτροπή Πολιτισμού, Νεότητας, Παιδείας και Μέσων Ενημέρωσης, για το πρόγραμμα δραστηριοτήτων που θα έχει η ίδια ή τα άλλα κοινοτικά όργανα που θα είναι παρόντα στο Αννόβερο[semigr ]

16. θεωρεί ότι η συμμετοχή του Ευρωπαϊκού Κοινοβουλίου στην παγκόσμια έκθεση 2000 του Αννόβερου δεν θα είναι αποτελεσματική παρά μόνο εάν οι υπηρεσίες του ΕΚ διαθέτουν κατά την αποστολή τους στο Αννόβερο αυτόνομους δημοσιονομικούς πόρους για να δημιουργήσουν μια υποδομή που θα επιτρέπει την ευαισθητοποίηση των πολιτών για το ρόλο και την αποστολή που έχει το Ευρωπαϊκό Κοινοβούλιο στην ευρωπαϊκή οικοδόμηση[semigr ]

17. υπενθυμίζει ότι στο πεδίο της πληροφόρησης και της επικοινωνίας, καθώς και των δημοσίων εκδηλώσεων, η Επιτροπή δαπανά πόρους της ΕΕ για τους πολίτες της ΕΕ. Συνεπώς, η χρηματοδότηση την οποία προβλέπει η ΓΔ Χ θα πρέπει να καλύπτει τα αιτήματα του Κοινοβουλίου όσον αφορά την Παγκόσμια Έκθεση και την παρουσία του σε αυτήν[semigr ]

18. θεωρεί ότι, μέσα στο πλαίσιο αυτό θα ήταν σκόπιμο να παρουσιαστεί το έργο του Ευρωπαϊκού Κοινοβουλίου στον τομέα της προστασίας του περιβάλλοντος και της δημόσιας υγείας, της παιδείας, της δημιουργίας απασχολήσεων και της καταπολέμησης της ανεργίας, της υποστήριξης της πολιτιστικής δημιουργίας και της προώθησης του οπτικοακουστικού τομέα, ιδιαίτερα με την παρουσίαση προγραμμάτων στους τομείς της διμερούς συνεργασίας και των ανταλλαγών νέων[semigr ]

19. επιφορτίζει τις αρμόδιες υπηρεσίες της Γενικής του Γραμματείας να επεξεργαστούν σε συνεργασία με τις ομόλογες υπηρεσίες του της Ευρωπαϊκής Επιτροπής, ένα πρόγραμμα δραστηριοτήτων και εκδηλώσεων του Κοινοβουλίου για την παγκόσμια έκθεση του 2000 στο Αννόβερο[semigr ]

20. εκφράζει την ευχή η παγκόσμια έκθεση του 2000 να αποτελέσει και μια γέφυρα επικοινωνίας με άλλες εκδηλώσεις που θα οργανωθούν την ίδια περίοδο όπως οι Ολυμπιακοί Αγώνες[semigr ]

21. αναθέτει στον Πρόεδρό του να διαβιβάζει το παρόν ψήφισμα στην Επιτροπή, το Συμβούλιο και στους Επιτρόπους των κρατών μελών που συμμετέχουν στην έκθεση «Εxpo 2000" στο Αννόβερο.